**OFICIUL FITOSANITAR TIMIȘ**

**Str. Calea Șagului, nr.140A,**

**Tel/fax: 0256270105**

**mail: oftimis@anfof.ro**

**Nr.298/O/25.02.2025**

**INFORMARE**

**Acordarea pentru utilizarea în situație de urgență a semințelor de floarea - soarelui tratate cu produsul de protecția plantelor SCENIC GOLD 350 FS**

Ministerul Agriculturii și Dezvoltării Rurale din Romania, în conformitate cu prevederile art. 53 al Regulamentului (CE) nr. 1107/2009 privind introducerea pe piață a produselor fitosanitare, deliberând asupra solicitării nr.13510/02.10.2024 depusă de către **Forumul Agricultorilor și Procesatorilor Profesioniști din România,** a aprobat în perioada **15 decembrie – 13 aprilie 2025** utilizarea produsului de protecție a plantelor **SCENIC GOLD 350 FS** (200 g/L fluopicolid + 150 g/L fluoxastrobin) în tratarea semințelor de floarea- soarelui pentru controlul putrezirii plăntuțelor ( *Pythium spp*.), a fuzariozei ( *Fusarium spp.)* și a manei ( *Plasmopara halstedii*).

**Tratamentul** semințelor de floarea-soarelui va fi efectuat numai de **prestatorii de servicii autorizați**.

Compania responsabilă de comercializarea produsului de protecție a plantelor ( deținătorul omologării) va comercializa produsul direct sau prin distribuitori la operatorii economici prestatori de servicii autorizați înregistrați la oficiile fitosanitare județene, care fac dovada că tratamentul va fi efectuat în instalații profesionale și cu personal calificat (stații/mașini de tratare a semințelor)

Operatorii economici care comercializează sămânța de floarea-soarelui tratată cu produsul **SCENIC GOLD 350 FS** sunt obligați să preia de la fermieri întreaga cantitate de sămânță tratată rămasă neînsămânțată în această campanie, sămânță care va fi neutralizată de o firmă specializată.

În vederea reducerii riscului asociat utilizării produselor de protecția plantelor, se vor aplica cu strictețe următoarele măsuri:

* însămânțarea se va efectua cu semănători dotate cu deflector care să asigure reducerea riscului, respectând buna practică agricolă;
* pentru protecția păsărilor și mamiferelor sălbatice, semințele den floarea-soarelui tratate cu produsul de protecția plantelor **SCENIC GOLD 350 FS** trebuie încorporate integral în sol;
* după însămânțare, în momentul controlului, nu trebuie să se depisteze sămânță de floarea-soarelui tratată neîncorporată în sol;
* este strict interzisă realizarea semănatului în condiții de vânt puternic din cauza emisiilor de praf și a contaminării culturilor nevizate.

**Este strict interzisă crearea de stocuri de sămânță de floarea-soarelui tratată cu produsul de protecție a plantelor SCENIC GOLD 350 FS după data 13 aprilie 2025.**

|  |  |  |
| --- | --- | --- |
| **CULTURA** | **agent de dăunare** | **DOZA** |
| **Floarea-soarelui** | ***Pythium spp***  ***Fusarium spp***  ***Plasmopara halstedii*** | **unitatea: 10000 de semințe**  **densitatea de semănat: 5 -6,5 unități/ha**  **încărcare semințe:0,45 uL/sămânță**  **TGW: 50 - 80 g**  **încărcare produs: 0,0045 L/unit**  **volum de suspensie:0,0075-0,016 L/ unit** |

**ȘEF SERVICIU**

**DOINA MUNTEAN**